**PARTENERIATUL PUBLIC - PRIVAT CA PUNTE DE LEGĂTURĂ ÎNTRE NEVOILE SOCIETĂȚII ȘI ATINGEREA OBIECTIVELOR DE DEZVOLTARE DURABILĂ**

**Abstract**

*În economia contemporană, se poate observa cum guvernele din întreaga lume au tendința de a satisface nevoile sociale prin utilizarea unor practici mai durabile. De asemenea, sub presiunea deteriorării mediului, tot mai mulți indivizi din sectorul privat sunt interesați de identificarea unor soluții pentru dezvoltarea sustenabilă. Astfel, o colaborare între stat și mediul privat sub forma unor parteneriate public - private care să se adapteze atât nevoilor economice, sociale cât și de mediu este fundamentală pentru atingerea Obiectivelor de Dezvoltare Durabilă ale Națiunilor Unite. Părțile unui parteneriat public – privat trebuie să-și definească în mod concret obiectivele, să pună accent pe măsurarea dimensiunilor socio – economice ale politicilor lor, să realizeze o evaluare a riscului ținând cont de toate domeniile esențiale ale dezvoltării durabile – economică, socială și de mediu și să conștientizeze că accentul pus pe o dimensiune în detrimentul celorlalte poate duce la eșecul unui astfel de parteneriat, să-și păstreze entuziasmul, transparența și implicarea pe întreaga durată de viață a parteneriatului pubilc - privat. Prin acest studiu am urmărit realizarea unei revizuiri a literaturii pentru a evidenția stadiul actual al cercetării cu privirea la integrarea sustenabilității în proiectele în parteneriat public – privat și a identifica lacunele existente în acest domeniu ce pot deveni direcții pentru cercetare și practică ulterioară.*

**Cuvinte cheie:** Sustenabilitate, Obiective de dezvoltare durabilă, Parteneriat public - privat, Colaborare, Risc.

**Coduri JEL:** O16, O43

1. **Introducere**

 Conceptul de parteneriat își are originea în ideea că autoritățile nu pot să livreze singure bunuri care suțin dezvoltarea durabilă și că este nevoie de a căuta sprijin din partea altor sectoare ale societății (Bjarstig și Sandstrom, 2017). Pentru a aborda complexitatea provocărilor de dezvoltare durabilă din întreaga lume, organizațiile din sectoarele de afaceri, guvernamentale și non-profit colaborează din ce în ce mai mult prin parteneriate, deoarece problemele complexe nu pot fi nici înțelese, nici abordate de o singură organizație, fiind necesar să se aducă laolaltă cunoștințele și resursele mai multor părți interesate (MacDonald și colab., 2018). Printr-un proces de parteneriat se presupune că sectorul public și cel privat pot beneficia de combinarea cunoștințelor și expertizei lor, dar și a finanțelor și a altor resurse, pentru a livra bunuri colective într-un mod mai eficient (Bjarstig și Sandstrom, 2017). Prin urmare, puterea și importanța parteneriatului public - privat rezidă în faptul că parteneriatele de cooperare sunt mai eficiente în rezolvarea problemelor sociale complexe decât actorii unici (Choi și colab. 2020).

În septembrie 2015, în cadrul Adunării Generale a Organizației Națiunilor Unite, mai multe țări din întreaga lume au aderat la [Agenda 2030 pentru dezvoltare durabilă](https://sustainabledevelopment.un.org/post2015/transformingourworld) și la cele 17 [obiective de dezvoltare durabilă - ODD](https://sustainabledevelopment.un.org/sdgs) (OCDE) care stabilește un plan global de acțiune „pentru oameni, planetă și prosperitate” (United Nations). În centrul agendei se află cele 17 ODD și 169 de ținte, care acoperă toate domeniile esențiale ale dezvoltării durabile, constituind un proiect ambițios, cu mai multe fațete și cu anvergură largă, solicitând în mod specific acțiunea tuturor țărilor și a tuturor părților interesate pentru a mobiliza eforturile globale, în parteneriate de colaborare, pentru atingerea obiectivelor și țintelor până în 2030 (Berrone și colab., 2019). Agenda 2030, împreună cu [Acordul de la Paris privind schimbările climatice](https://unfccc.int/process-and-meetings/the-paris-agreement/the-paris-agreement) reprezintă baza pentru cooperarea internațională în materie de dezvoltare durabilă (Comisia Europeană). Organizația Națiunilor Unite și-a lansat [agenda de dezvoltare durabilă](https://www.un.org/sustainabledevelopment/development-agenda/), reflectând înțelegerea din ce în ce mai mare de către statele membre că un model de dezvoltare durabil pentru aceasta și pentru generațiile viitoare oferă cea mai bună cale de urmat pentru reducerea sărăciei și îmbunătățirea vieții oamenilor de pretutindeni (United Nations). Obiectivul de dezvoltare durabilă 17 este dedicat în totalitate consolidării parteneriatelor globale pentru Obiectivele de dezvoltare durabilă, care sunt considerate vehicule importante pentru mobilizarea și împărtășirea cunoștințelor, expertizei și resurselor financiare pentru a sprijini realizarea lor, parteneriatele fiind astfel considerate un instrument fundamental transversal pentru a reduce decalajul financiar necesar pentru realizarea Obiectivelor de dezvoltare durabilă (Rizzello și Kabli, 2020). Organizația Națiunilor Unite și comunitatea internațională recunosc în mod explicit că realizarea unei dezvoltări durabile nu va fi posibilă fără implicarea sectorului privat și a parteneriatelor public-privat (Marx, 2019).

1. **Context teoretic**

Deși termenul „parteneriat” are o istorie mai lungă, iar utilizarea acestuia în domeniul dezvoltării internaționale datează de cel puțin o jumătate de secol, a devenit un termen ”în vogă” în ultimii ani (Stott și Murphy, 2020). Conceptul de parteneriat public-privat (PPP) a evoluat continuu în ultimele două decenii și acum se susține că are avantaje considerabile față de metoda tradițională de construire a ofertelor (Osei – Kyei, 2019). Definiții asemănătoare au fost expuse atât de Organizația pentru Cooperare și Dezvoltare Economică care califică parteneriatele public – private ca „angajamente contractuale pe termen lung între guvern și un partener privat, în temeiul cărora acesta din urmă prestează și finanțează servicii publice utilizând un activ fix, cu partajarea riscurilor asociate” (OCDE, 2012), cât și de United Nations Sustainable Development Group care le definește ca fiind „un contract între o autoritate din sectorul public și o întreprindere din sectorul privat, în care o parte privată construiește și își asumă riscuri financiare, tehnice și operaționale substanțiale pentru proiect” (UNSDG, 2015). În literatura de specialitate este evidențiat cum progresul globalizării și natura din ce în ce mai complexă a problemelor cu care se confruntă societatea au dat naștere unei conceptualizări mai larg acceptate a parteneriatului ca „asociație care reunește diferite sectoare ale societății pentru a-și pune în comun resursele diverse, a valorifica sinergiile și a împărtăși riscurile și beneficii pentru a realiza ceva ce nu puteau face singuri” (Stott și Murphy, 2020). Parteneriatul public - privat încurajează creșterea dezvoltării, eficiența sporită a operațiunilor și construcției, creșterea în economia locală, îmbunătățirea calității serviciilor prin integrarea abilităților, experienței și bazei de cunoștințe din sectorul privat, fenomen care a atras din ce în ce mai mult atenția politicienilor, practicienilor din industrie și cercetătorilor([Khahro și colab.,](https://www.webofscience.com/wos/author/record/1353680) 2021). Parteneriatul public - privat este în esență o inovație instituțională care dă pe deplin avantajele de dotare ale guvernelor și părților private pentru a desfășura cooperare reciprocă pe termen lung pentru furnizarea eficientă a infrastructurii și serviciilor ([Chen](https://www.webofscience.com/wos/author/record/5875420), 2021).

Deși nu există o terminologie universal acceptată, mulți savanți au subliniat că există o legătură între parteneriatul public - privat și dezvoltarea durabilă, în studiile care combină parteneriatul public - privat și sustenabilitatea apărând diverse expresii precum „sustenabilitatea parteneriatului public – privat”, „parteneriat public - privat durabil”, „parteneriat public - privat pentru durabilitate” și „parteneriat public - privat pentru dezvoltare durabilă” ([Ma](https://www.webofscience.com/wos/author/record/10981675), 2022). Parteneriatele pentru Obiectivele de Dezvoltare Durabilă (ODD) sunt percepute ca instrumente importante de guvernare pentru a produce un impact dublu pentru dezvoltare: bazat pe principii și bazat pe obiective ([Pfisterer](https://www.webofscience.com/wos/author/record/30164525) și [Van Tulder](https://www.webofscience.com/wos/author/record/4904524), 2021). Parteneriatele public-privat pentru dezvoltare durabilă funcționează de câteva decenii de la nivel local până la nivel internațional, în acest tip de parteneriate actorii privați fiind implicați în unul sau mai multe dintre diferitele etape sau părți ale elaborării politicilor, cum ar fi: stabilirea agendei, negociere, furnizării de resurse, monitorizare și/sau aplicare, contribuind în mod semnificativ la atingerea Obiectivelor de dezvoltare durabilă (Marx, 2019).

1. **Metodologia cercetării**

Prin acest studiu am urmărit realizarea unei revizuiri a literaturii de specialitate pentru a evidenția stadiul actual al cercetării cu privirea la integrarea dezvoltării sustenabile în proiectele în parteneriat public – privat și a identifica lacunele existente în acest domeniu ce pot deveni direcții pentru cercetare și practică ulterioară. Această metodă calitativă, a analizei literaturii de specialitate, reprezintă un instrument valoros pentru a observa existența interesului cercetătorilor pentru parteneriatul public – privat care acordă în egală măsură importanță celor trei dimensiuni ale dezvoltării durabile – economică, socială şi de mediu aducându-și aportul la atingerea obiectivelor de dezvoltare durabilă.

Ca sursă principală pentru colectarea informațiilor am folosit platforma Web of Science, urmată de Google Scholar. Pentru realizarea acestei cercetări am efectuat o căutare a lucrărilor care au ca subiect principal „parteneriatul public - privat” și „dezvoltarea durabilă” limitându-ne căutarea la articole. Nu a fost necesară o limitare a anilor de publicare întrucât o creștere semnificativă a studiilor privind legătura între „parteneriatul public - privat” și „dezvoltarea durabilă” a avut loc în ultimii ani.

1. **Rezultate și discuții**

În urma studierii articolelor selectate se poate observa un interes crescut din partea cercetătorilor pentru diferite probleme care pot influența evoluția unui parteneriat public – privat care urmărește livrarea unor bunuri și servicii sustenabile, cele mai relevante fiind evidențiate în figura nr. 1.

Figura nr. 1: Probleme principale abordate în studiile cu privire la integrarea sustenabilității în proiectele în parteneriat public - privat

Sursa: elaborare proprie

Una dintre cele mai importante probleme abordate în inițierea unui parteneriat public – privat o reprezintă riscul ce poate fi definit ca „un eveniment sau o condiție incertă, al cărui efect se manifestă fie ca beneficiu, fie ca pierdere pentru obiectivele proiectului și obiectivele specifice individuale, de grup sau organizaționale” ([Mazher](https://www.webofscience.com/wos/author/record/30207048) și colab, 2022).  Majoritatea eșecurilor parteneriatului public - privat rezultă din distribuția inadecvată a riscului și din lipsa de cunoștințe despre factorii de succes ([Khahro](https://www.webofscience.com/wos/author/record/1353680) și colab. 2021). Proiectarea parteneriatului public - privat în toate etapele este un proces multi-vector în care participă și interacționează statul, companiile, creditorii și furnizorii de echipamente, investitorii și utilizatorii ([Anopchenko](https://sciprofiles.com/profile/1517701), 2019) ceea ce implică diverse riscuri ce trebuie împărțite în mod egal între părțile ce aduc percepții capacități și obiective diferențiate ([Bashar și colab.,](https://www.webofscience.com/wos/author/record/15232097) 2021).  În comparație cu metodele tradiționale de achiziție, proiectele în parteneriat public-privat sunt mai riscante ([Mazher și colab.](https://www.webofscience.com/wos/author/record/30207048) 2022), principalii factori de risc fiind evidențiați în figura nr. 2.

Figura nr. 2: Principalii factori de risc în proiectele în parteneriat public - privat

Sursa: elaborare proprie

Evaluarea nivelului de risc de sustenabilitate al proiectelor de parteneriat public-privat (PPP) poate reduce incidentele de risc ale proiectelor și poate realiza dezvoltarea durabilă a organizației ([Bai](https://www.webofscience.com/wos/author/record/1373388), 2017).

O altă problemă des identificată în literatura de specialiate este cea a părților implicate într-un contract de parteneriat public – privat, reliefate în figura nr. 3.

Autoritate din sectorul public

Intreprindere din sectorul privat

PPP

Figura nr. 3: Părțile implicate într-un contract în parteneriat public - privat

Sursa: elaborare proprie

Entitățile care au un interes în proiect și capacitatea de a influența proiectul PPP sunt: „sectorul public, care supraveghează proiectul și acționează în numele societății, se ocupă de beneficiile totale ale proiectelor PPP, beneficii ce ar trebui să includă efecte economice, sociale și de mediu în conformitate cu durabilitatea și sectorul privat care este mai concentrat pe profituri prin construcții, finanțare, operare și alte servicii contractate, o coaliție de indivizi puternici, dar adesea în conflict” ([Wojewnik-Filipkowska și](https://www.webofscience.com/wos/author/record/363912) [Wegrzyn](https://www.webofscience.com/wos/author/record/2052938), 2019). Problemele părților interesate legate de proiectele în parteneriat public - privat, cum ar fi relația dintre parteneri și experiența acestora, sunt percepute ca fiind cruciale pentru succesul sau eșecul proiectelor în parteneriat public - privat, lipsa de experiență și de înțelegere a parteneriatului public - privat în rândul părților interesate fiind identificată ca fiind unul dintre principalii factori care împiedică gestionarea acestuia ([Wegrzyn și](https://www.webofscience.com/wos/author/record/2052938) [Wojewnik-Filipkowska](https://www.webofscience.com/wos/author/record/363912), 2022). Guvernele trebuie să joace un rol mai important în implementarea Obiectivelor de dezvoltare durabilă și în stimularea diferiților actori nestatali pentru a diviza responsabilitatea realizării Obiectivelor de dezvoltare durabilă, chiar dacă există o așteptare larg răspândită ca guvernul să faciliteze parteneriate cu mai multe părți interesate și să acționeze ca un interlocutor sau un orchestrator în implementarea lor ([Banerjee și colab.,](https://www.webofscience.com/wos/author/record/19502228) 2020). O barieră semnificativă în calea succesului parteneriatelor cu mai multe părți interesate axate pe durabilitate este menținerea continuă a angajamentului partenerilor deoarece aceste parteneriate se bucură adesea de o energie mare și de implicare din partea organizațiilor partenere în timpul etapei de formare, dar scade în timp, ceea ce poate amenința viabilitatea parteneriatului și, prin urmare, capacitatea acestuia de a-și atinge obiectivele (MacDonald și colab., 2018).

În ceea ce privește metodele de cercetare utilizate, în urma studierii articolelor selectate, am observat interesul cercetătorilor pentru metoda chestionarului și a interviului. Un număr semnificativ de lucrări au evidențiat rezultatele obținute în urma aplicării de chestionare specialiștilor din domeniul parteneriatului public - privat și realizării de interviuri cu persoane aparținând unor categorii bine conturate ca nivel de cunoștințe în domeniul parteneriatului public – privat.

Dacă facem referire la neajunsurile existente în cadrul studiilor cu privire la integrarea sustenabilității în proiectele în parteneriat public – privat, în lucrarea „[Improving Sustainability Performance for Public-Private-Partnership (PPP) Projects](https://www.webofscience.com/wos/woscc/full-record/WOS%3A000373800600061)”, cercetătorii au concluzionat că „în literatura de specialitate au fost prezentate diverse modele eficiente pentru evaluarea performanței de sustenabilitate a diferitelor tipuri de proiecte de infrastructură, dar există puține cercetări privind examinarea modalităților de îmbunătățire a performanței de sustenabilitate a proiectelor de tip parteneriat public – privat” ([Shen](https://sciprofiles.com/profile/369666) și colab., 2016). În ciuda faptului că oferă câteva exemple de perspective empirice despre măsurarea performanței în parteneriatele public – private, literatura academică nu a oferit până acum o contribuție teoretică aprofundată și sistematică asupra problemei ([Esposito](https://www.webofscience.com/wos/author/record/14873897) și [Dicorato](https://www.webofscience.com/wos/author/record/28708773), 2020). În lucrarea „[Risk Perception Gaps Between Construction Investors and Financial Investors of International Public-Private Partnership (PPP) Projects](https://www.webofscience.com/wos/woscc/full-record/WOS%3A000589326100001)”, autorii au evidențiat „existența unor studii puține care să analizeze percepția riscului dependentă de timp în funcție de faza de dezvoltare a proiectului. Riscul este redus, crescut sau transferat pe măsură ce proiectul în parteneriat public – privat se dezvoltă, ceea ce are un impact asupra decalajelor de percepție a riscului dintre părțile interesate ale proiectului, astfel încât percepția riscului poate varia în funcție de fază” ([Park și](https://www.webofscience.com/wos/author/record/755637) colab., 2020). De asemenea, studiile existente despre managementul riscului proiectelor în parteneriat public – privat se concentrează în principal pe „explorarea impactului riscurilor financiare și de venituri, dar ignoră riscurile de sustenabilitate, ceea ce face ca conceptul de sustenabilitate să lipsească în timpul evaluării nivelului de risc al proiectelor în parteneriat public – privat” ([Bai,](https://www.webofscience.com/wos/author/record/1373388)  2017) iar studiile existente privind riscurile în parteneriatele public-private durabile s-au concentrat doar pe „evaluarea riscurilor de durabilitate, adică riscurile de mediu și sociale acest lucru fiind insuficient pentru a răspunde naturii complexe a proiectelor în parteneriat public – privat” ([Bakhtawar](https://www.webofscience.com/wos/author/record/28948148), 2022).

În opinia mea, viitoarele studii cu privire la riscurile ce pot să apară pe durata unui parteneriat public – privat ce urmărește nu doar obținerea rezultatelor specifice ci și atingerea Obiectivelor de dezvoltare durabilă trebuie să facă o evaluare a acestora ținând cont de toate domeniile esențiale ale dezvoltării durabile. Poate riscurile economice dețin o pondere mai mare într-o ecuație a riscurilor proiectelor în parteneriat public dar fără includerea în ecuație a riscurilor sociale și de mediu nu se va putea obține un rezultat corect al impactului riscurilor. De asemnea, consider ca fiind oportună o viitoare cercetare privind consecințele provocate de luarea în calcul doar a unui tip de risc și ignorarea celorlalte asupra evoluției unui parteneriat public – privat durabil.

1. **Concluzii**

În acest articol am subliniat importanța implicării sectorului public și privat în parteneriate care urmăresc, în același timp, satisfacerea nevoilor economice, sociale și de mediu. Metodologia de cercetare s-a potrivit scopului de a explora caracteristicile parteneriatelor public – private pentru atingerea Obiectivelor de dezvoltare durabilă, parțile implicate și principalele probleme abordate în studiile cu privire la integrarea sustenabilității în astfel de proiecte.

Consider că, prin realizarea acestui studiu, obiectivul de realizarea a unei revizuiri a literaturii pentru a evidenția stadiul actual al cercetării cu privirea la integrarea sustenabilității în proiectele în parteneriat public – privat și a identifica lacunele existente în acest domeniu ce pot deveni direcții pentru cercetare și practică ulterioară, a fost atins. Au fost identificate publicațiile științifice, domeniile de cercetare și evoluția temporală a intereselor științifice. Rezultatele cercetării au evidențiat cele mai importante probleme abordate în studiile cu privire la parteneriatele pubilic – private durabile cum ar fi: riscurile, părțile implicate și impactul unui astfel de contract și au fost identificate neajunsurile cu privire la integrarea sustenabilității în proiectele în parteneriat public – privat legate de analiza percepției riscului dependentă de timp, ignorarea riscului de sustenabilitate și imbunătățirea performanței.

Ca limită a cercetării efectuate, poate fi considerat faptul că materialul științific conține un număr redus de articole prin comparație cu numărul total de publicații referitoare la parteneriatul public – privat pentru atingerea Obiectivelor de dezvoltare durabilă identificate doar în platformele Web of Science și Google Scholar.

**Bibliografie**

1. [Anopchenko](https://sciprofiles.com/profile/1517701), T., [Gorbaneva](https://sciprofiles.com/profile/2134187), O., [Lazareva](https://sciprofiles.com/profile/2726568), E., [Murzin](https://sciprofiles.com/profile/295985), A., [Ougolnitsky](https://sciprofiles.com/profile/1169318), G., 2019, [Modeling Public-Private Partnerships in Innovative Economy: A Regional Aspect](https://www.webofscience.com/wos/woscc/full-record/WOS%3A000498398900045), Sustainability 11 (20);
2. [[Bai, L.B](https://www.webofscience.com/wos/author/record/1373388)., [Li, Y](https://www.webofscience.com/wos/author/record/2064731)., (...), [Xu, Y.D](https://www.webofscience.com/wos/author/record/18385527)., 2017, A Fuzzy Comprehensive Evaluation Model for Sustainability Risk Evaluation of PPP Projects](https://www.webofscience.com/wos/woscc/full-record/WOS%3A000414896200219), Sustainability 9 (10);
3. [Bakhtawar, B](https://www.webofscience.com/wos/author/record/28948148)., [Thaheem, M.J](https://www.webofscience.com/wos/author/record/1067983)., (...), [Akhtar, N](https://www.webofscience.com/wos/author/record/39175772)., 2022, [A Sustainability - Based Risk Assessment for P3 Projects Using a Simulation Approach](https://www.webofscience.com/wos/woscc/full-record/WOS%3A000741364800001), Sustainability 14 (1);
4. [Banerjee, A](https://www.webofscience.com/wos/author/record/19502228)., [Murphy, E](https://www.webofscience.com/wos/author/record/37414052)., [Walsh, P.P](https://www.webofscience.com/wos/author/record/1906308)., 2020, [Perceptions of Multistakeholder Partnerships for the Sustainable Development Goals: A Case Study of Irish Non-State Actors](https://www.webofscience.com/wos/woscc/full-record/WOS%3A000589196100001), Sustainability 12 (21);
5. [Bashar, T](https://www.webofscience.com/wos/author/record/15232097)., [Fung, I.W.H](https://www.webofscience.com/wos/author/record/2310631)., Jaillon, L.C., [Di, W](https://www.webofscience.com/wos/author/record/38212709)., 2021, [Major Obstacles to Public -Private Partnership (PPP) – Financed Infrastructure Development in China](https://www.webofscience.com/wos/woscc/full-record/WOS%3A000666394700001), Sustainability 13 (12);
6. Berrone, P., Ricart, J.E., Duch, A.I., Bernardo, V.,Salvador, J., Pena, J., Rodriguez, M., (2019), EASIER: An Evaluation Model for Public–Private Partnerships Contributing to the Sustainable Development Goals, Sustainability, 11 (8), 2339;
7. [Bjarstig, T](https://www.webofscience.com/wos/author/record/790699)., [Sandstrom, C](https://www.webofscience.com/wos/author/record/29669559)., 2017, [Public-private partnerships in a Swedish rural context - A policy tool for the authorities to achieve sustainable rural development?](https://www.webofscience.com/wos/woscc/full-record/WOS%3A000393013200007), Journal of Rural Studies, 49 , pp.58-68;
8. [Chen, B.Y](https://www.webofscience.com/wos/author/record/5875420)., 2021, [Public-Private Partnership Infrastructure Investment and Sustainable Economic Development: An Empirical Study Based on Efficiency Evaluation and Spatial Spillover in China](https://www.webofscience.com/wos/woscc/full-record/WOS%3A000682314600001), Sustainability 13 (15);
9. [Choi, G](https://www.webofscience.com/wos/author/record/28612212)., [Jin, T.Y](https://www.webofscience.com/wos/author/record/33427125)., [Jeong](https://sciprofiles.com/profile/506651), Y., [Lee, S.K](https://www.webofscience.com/wos/author/record/37154088)., 2020, Evolution of Partnerships for Sustainable Development[: The Case of P4G](https://www.webofscience.com/wos/woscc/full-record/WOS%3A000579662100001), Sustainability 12 (16);
10. [Esposito, P](https://www.webofscience.com/wos/author/record/14873897)., [Dicorato, S.L](https://www.webofscience.com/wos/author/record/28708773)., 2020, [Sustainable Development, Governance and Performance Measurement in Public Private Partnerships (PPPs): A Methodological Proposal](https://www.webofscience.com/wos/woscc/full-record/WOS%3A000554259200001), Sustainability 12 (14);
11. [Khahro, S.H](https://www.webofscience.com/wos/author/record/1353680)., [Ali, T.H](https://www.webofscience.com/wos/author/record/4113996).,(...), [Memon, S.A](https://www.webofscience.com/wos/author/record/11742021)., 2021, Risk Severity Matrix for [Sustainable Public-Private Partnership Projects in Developing Countries, Sustainability, 13 (6);](https://www.webofscience.com/wos/woscc/full-record/WOS%3A000645709100001)

1. [Ma, M.X](https://www.webofscience.com/wos/author/record/10981675)., [Wang, N.N](https://www.webofscience.com/wos/author/record/39780544)., (...); [Zhang, L](https://www.webofscience.com/wos/author/record/31437891)., 2022, [The Instrumentality of Public – Private Partnership for Achieving Sustainable Development Goals, Sustainability 14(21);](https://www.webofscience.com/wos/woscc/full-record/WOS%3A000881513800001)
2. MacDonald, A., Clarke, A., Huang, L., 2018, Multi-stakeholder Partnerships for Sustainability: Designing Decision Making Processes for Partnership Capacity, Springer Science+Business Media B.V., part of Springer Nature;
3. [Marx, A](https://www.webofscience.com/wos/author/record/29084772)., 2019, [Public-Private Partnerships for Sustainable Development: Exploring Their Design and Its Impact on Effectiveness](https://www.webofscience.com/wos/woscc/full-record/WOS%3A000460819100147), Sustainability 11 (4);
4. [Mazher, K.M](https://www.webofscience.com/wos/author/record/30207048)., [Chan, A.P.C](https://www.webofscience.com/wos/author/record/14677596)., (...); [Aziz, M](https://www.webofscience.com/wos/author/record/14976174)., 2022, [Identifying Measures of Effective Risk Management for Public-Private Partnership Infrastructure Projects in Developing Countries](https://www.webofscience.com/wos/woscc/full-record/WOS%3A000881498600001), Sustainability 14 (21);
5. [Osei-Kyei, R](https://www.webofscience.com/wos/author/record/36520059)., [Chan, A.P.C](https://www.webofscience.com/wos/author/record/1385436)., (...); [Tijani, B](https://www.webofscience.com/wos/author/record/15732037)., 2019, [Social Responsibility Initiatives for Public-Private Partnership Projects: A Comparative Study between China and Ghana](https://www.webofscience.com/wos/woscc/full-record/WOS%3A000462661000122), Sustainability 11 (5);
6. [Park, C.Y](https://www.webofscience.com/wos/author/record/755637)., [Jung, W](https://www.webofscience.com/wos/author/record/29969878)., [Han, S.H](https://www.webofscience.com/wos/author/record/9023309)., 2020, [Risk Perception Gaps Between Construction Investors and Financial Investors of International Public-Private Partnership (PPP) Projects](https://www.webofscience.com/wos/woscc/full-record/WOS%3A000589326100001), Sustainability 12 (21);
7. [Pfisterer, S](https://www.webofscience.com/wos/author/record/30164525)., [Van Tulder, R](https://www.webofscience.com/wos/author/record/4904524)., 2021, [Navigating Governance Tensions to Enhance the Impact of Partnerships with the Private Sector for the SDGs](https://www.webofscience.com/wos/woscc/full-record/WOS%3A000606359300001), Sustainability 13 (1);
8. [Rizzello, A](https://www.webofscience.com/wos/author/record/16019204)., [Kabli, A](https://www.webofscience.com/wos/author/record/15291806)., 2020, [Sustainable Financial Partnerships for the SDGs: The Case of Social Impact Bonds](https://www.webofscience.com/wos/woscc/full-record/WOS%3A000550193200001), Sustainability 12 (13);
9. [Shen](https://sciprofiles.com/profile/369666), L., [W.Y. Tam](https://sciprofiles.com/profile/379993), V., Gan, L., [Ye](https://sciprofiles.com/profile/1554619), K., [Zhao](https://sciprofiles.com/profile/159775), Z., 2016, Improving Sustainability Performance for Public-Private-Partnership (PPP) Project, Sustainability, 8(3), 289;
10. [Stott, L](https://www.webofscience.com/wos/author/record/15753132)., [Murphy, D.F](https://www.webofscience.com/wos/author/record/87057)., 2020, [An Inclusive Approach to Partnerships for the SDGs: Using a Relationship Lens to Explore the Potential for Transformational Collaboration](https://www.webofscience.com/wos/woscc/full-record/WOS%3A000587241500001), Sustainability 12 (19);
11. [Wegrzyn, J](https://www.webofscience.com/wos/author/record/2052938)., [Wojewnik-Filipkowska, A](https://www.webofscience.com/wos/author/record/363912)., 2022, [Stakeholder Analysis and Their Attitude towards PPP Success](https://www.webofscience.com/wos/woscc/full-record/WOS%3A000916851900001), Sustainability 14 (3);
12. [Wojewnik-Filipkowska, A](https://www.webofscience.com/wos/author/record/363912)., [Wegrzyn, J](https://www.webofscience.com/wos/author/record/2052938)., 2019, [Understanding of Public Private Partnership Stakeholders as a Condition of Sustainable Development](https://www.webofscience.com/wos/woscc/full-record/WOS%3A000460819100254), Sustainability 11 (4);
13. <https://commission.europa.eu/strategy-and-policy/international-strategies/sustainable-development-goals/eu-and-united-nations-common-goals-sustainable-future_ro>;
14. <https://unsdg.un.org/resources/public-private-partnerships-context-un-common-premises>;
15. <https://www.un.org/en/our-work/support-sustainable-development-and-climate-action>;
16. [https://www.undp.org/sustainable-development-goals/no-poverty?](https://www.undp.org/sustainable-development-goals/no-poverty?gclid=CjwKCAjwxr2iBhBJEiwAdXECw6-8X435q5MfYHUeW_okj8XGINoudzucvcBsBlRF3n1P0VBwiLOPbhoCMsQQAvD_BwE).